ຍັງມີປະຊາຊົນ ຕົກຄ້າງ ຂະນະທີ່ ທະຫານຣັຖບານ ບຸກໂຈມຕີ ທີ່ໝັ້ນ ຂອງພວກຫົວຮຸນແຮງ ຢູ່ໃນເຂດ ຮ່ອມພູສວາທ
ຂ່າວສຳຄັນອື່ນໆ: ທ່ານຊູມາ ສາບານໂຕເຂົ້າຮັບຕຳແໜ່ງ ເປັນປະທານາທິບໍດີ ອາຟຣິກາໃຕ້; ທ່ານໂອບາມາ ຈະກ່າວ ຄຳປາສັຍຕໍ່ຊາວມຸສລິມ ຈາກອີຢິບ; ຊາວມົ້ງອະເມ
ກອງທັບ ປາກິສຖານ ໄດ້ເລີ້ມ ເປີດສາກ ບຸກໂຈມຕີ ພວກຫົວຮຸນແຮງ ໃນເຂດພາກຕາເວັນຕົກ ສຽງເໜືອ ຂອງປະເທດ ຄືນໃໝ່ ທ່າມກາງ ທີ່ມີຄວາມ ວິຕົກກັງວົນເພີ້ມຂຶ້ນ ກ່ຽວກັບ ພົລເຮືອນ ທີ່ບໍ່ສາມາດ ຫລົບໜີໄດ້ ໃນລະຫວ່າງ ທີ່ມີການສູ້ຣົບກັນ ຢ່າງແຮງ ເປັນເວລາ ຫລາຍໆມື້ ກຳລັງ ພາກພື້ນດິນ ເຮືອບິນເຮຣີຄອບເຕີ້ ແລະ ເຮືອບິນຣົບຕ່າງ ກໍໄດ້ໂຈມຕີ ບ່ອນທີ່ ສົງສັຍວ່າເປັນເປົ້າໝາຍ ຂອງພວກ ຫົວຮຸນແຮງ ໃນເຂດ ຮ່ອມພູ SWAT ໃນວັນເສົາ ມື້ນີ້ ການສູ້ຣົບກັນ ໄດ້ມີຂຶ້ນ ຢ່າງແຮງ ທີ່ເມືອງ KABAL ແລະເມືອງ DIR ໃນຮ່ອມ SWAT ປະຊາຊົນ ທີ່ພາກັນ ຫລົບໜີ ອອກມາຈາກ ເຂດດັ່ງກ່າວ ແຈ້ງໃຫ້ຊາບວ່າ ມີພົລເຮືອນບາດເຈັບ ລົ້ມຕາຍ ຈຳນວນນຶ່ງ ອົງການ ສະຫະ ປະຊາຊາດ ກ່າວວ່າ ມີ ຫລາຍຮ້ອຍພັນຄົນ ຕ້ອງໄດ້ ຫລົບໜີ ໄປຈາກ ເຮືອນຊານ ບ້ານຊ່ອງ ຂອງ ພວກເຂົາເຈົ້າ ທ່າມກາງຄວາມຮຸນແຮງ ແຕ່ມີຊາວບ້ານ ບາງຄົນ ເວົ້າວ່າ ພວກເຂົເຈົ້າ ບໍ່ສາມາດ ຫລົບໜີໄດ້ແລະ ໄດ້ຕົກຄ້າງ ຢູ່ໃນເຂດ ດັ່ງກ່າວ ຂະນະທີ່ ມີການ ສູ້ຣົບກັນ ເກີດຂຶ້ນ ໃນມື້ວານນີ້ ໂຄສົກ ຂອງກອງທັບ ປາກິສຖານ ພົນຕຣີ ATHAR ABBAS ໄດ້ປະກາດວ່າການບຸກ ໂຈມຕີ ຢ່າງເຕັມອັດຕຣາ ກຳລັງມີຂຶ້ນ ລຸນຫຼັງ ທີ່ໄດ້ຮັບ ຄຳສັ່ງ ຈາກປະທານາທິບໍດີ ASIF ALI ZARDARI ໃຫ້ກຳຈັດ ພວກຫົວຮຸນແຮງ ໃຫ້ສິ້ນຊາກ ທ່ານ JACOB ZUMA ໄດ້ສາບານໂຕ ເຂົ້າຮັບ ຕຳແໜ່ງ ໃນວັນເສົາ ມື້ນີ້ເປັນ ປະທາ ນາທິບໍດີ ຄົນທີ 4 ຂອງ ອາຟຣິກາໃຕ້ ນັບແຕ່ ຣະບົບ ການແບ່ງແຍກເຊື້ອຊາດຜິວພັນ APARTEID ໄດ້ສິ້ນສຸດລົງ ໂດຍສາມາດ ເອົາຊະນະ ຂ່າວນອງນັນກ່ຽວກັບ ການສໍ້ຣາດ ບັງຫລວງ ແລະຂໍ້ຫາ ອາຍາອື່ນໆ ໃນຄຳປາສັຍ ລຸນຫລັງການສາບານໂຕ ເຂົ້າຮັບ ຕຳແໜ່ງນັ້ນ ປະທານາທິບໍດີ ຄົນໃໝ່ ຂອງອາຟຣິກາໃຕ້ໃຫ້ຄຳໝັ້ນ ສັນຍາວ່າ ຈະບໍ່ຫັນເຫ ໄປຈາກ ມູນເຊື້ອ ຂອງ ອະດີດ ປະທານາທິບໍດີNELSON MANDELA ຊຶ່ງເປັນທີ່ ເຄົາຣົບຮັກ ແລະນັບຖື ຂອງ ປະຊາຊົນນັ້ນໃນການສ້າງສາ ພັທນາ ປະເທດ ໃນຍຸກຫລັງ ຣະບົບແບ່ງແຍກ ເຊື້ອຊາດຜິວພັນ APARTEIDພາຍໃຕ້ຈິດໃຈ ຂອງຄວາມ ສາມັກຄີ ແລະ ການຄືນດີກັນ ທ່ານເວົ້າວ່າ ນີ້ແມ່ນເວລາແຫ່ງການຟື້ນຟູ ແຕ່ທ່ານ ກໍໄດ້ຮັບຮູ້ ເຖິງບັນຫາ ຍຸ່ງຍາກ ທາງດ້ານເສຖກິດໃນເວລາ ທີ່ທ່ານ ເຂົ້າຮັບຕຳແໜ່ງ ຊາວອາຟຣິກາໃຕ້ ຈຳນວນ ຫລາຍໆພັນຄົນ ໄດ້ເບິ່ງພິທີ ສາບານໂຕ ເຂົ້າຮັບ ຕຳແໜ່ງ ດັ່ງກ່າວ ຈາກບໍຣິເວນ ເດີ່ນຫຍ້າທີ່ຢູ່ທາງລຸ່ມ ລະບຽງ ຂອງໂຮງການ ຣັຖບານ ໃນນະຄອນຫລວງ PRETORIA ປະທານາທິບໍດີ ສະຫະຣັດ ທ່ານ BARACK OBAMA ຈະກ່າວ ຄຳປາສັຍທີ່ມີການ ຄອງຄອຍຖ້າ ມາເປັນ ເວລາດົນນານ ຕໍ່ຊາວມຸສລິມ ໃນໂລກ ໃນເດືອນໜ້ານີ້ທີ່ປະເທດອີຈິບ ໃນການ ປະກາດ ມື້ວານນີ້ ທ່ານ ROBERT GIBBS ບໍ່ໄດ້ໃຫ້ຄວາມສຳຄັນ ຕໍ່ຄຳຖາມ ກ່ຽວກັບວ່າ ສະຖານທີ່ ໃນການ ກ່າວຄຳປາສັຍນັ້ນຈະບໍ່ເປັນເງົາ ບົດບັງ ເນື້ອນັຍ ຂອງຄຳປາສັຍ ຫລືບໍ່ ຍ້ອນມີ ຄວາມວິຕົກ ກັງວົນກ່ຽວກັບ ປະວັດການ ເຄົາຣົບນັບຖື ສິດທິມະນຸດ ທີ່ບໍ່ດີ ຂອງອີຈິບນັ້ນ ທ່ານເວົ້າວ່າ ອີຈິບ ໃນຫລາຍໆດ້ານ ແມ່ນຕາງໜ້າ ໃຫ້ໝາກຫົວໃຈ ຂອງ ໂລກອາຣັບ ນອກນັ້ນ ທ່ານຍັງເວົ້າວ່າ ຄຳປາສັຍ ຂອງທ່ານ OBAMA ແມ່ນແນ ໂດຍກົງໃສ່ ປະຊາຄົມມຸສລິມ ໃນໂລກ ແລະຂອບເຂດ ຂອງມັນ ກວ້າງກວ່າ ຄະນະນຳພາ ໃນປະເທດ ທີ່ໄດ້ມີການກ່າວຄຳປາສັຍ ໃນລະຫວ່າງ ການໂຄສະນາ ຫາສຽງ ແລະຫລັງຈາກ ໄດ້ເຂົ້າຮັບຕຳແໜ່ງແລ້ວ ທ່ານ OBAMA ໄດ້ກ່າວເຖິງ ຈຸດປະສົງ ຂອງທ່ານ ຊ້ຳແລ້ວຊ້ຳອີກທີ່ຈະຍື່ນມື ໄປຫາ ໂລກມຸສລິມ ໃນຄຳປາສັຍ ເດືອນແລ້ວ ທີ່ ນະຄອນຫລວງ ອັງກາຣາປະເທດ ເຕີກກີນັ້ນ ທ່ານກ່າວຕໍ່ ສະພາແຫ່ງຊາດ ຂອງເຕີກກີວ່າ ສະຫະຣັດບໍ່ໄດ້ເຮັດ ແລະຈະບໍ່ເຮັດ ສົງຄາມ ກັບສາສນາ ອິສລາມ ຊາວອະເມຣິກັນ ເຊື້ອສາຍມົ້ງ ຈຳນວນ ຫລາຍຮ້ອຍຄົນຈາກເມືອງແຝດ ST PAUL-MINNEAPOLIS ຣັດ ມິນເນໂຊຕ້າ ແລະຣັດ ໃກ້ຄຽງ ຈະຈັດການໂຮມຊຸມນຸມ ຢ່າງສັນຕິຂຶ້ນ ຢູ່ນອກ ຕຶກສະພາ ຣັດມິນເນໂຊຕ້າ ໃນວັນເສົາ ມື້ນີ້ເພື່ອຮຽກຮ້ອງ ໃຫ້ຍົກເລີກ ການດຳເນີນຄະດີ ຕໍ່ອະດີດ ນາຍພົນວັງປາວ ທ້າວ XIONGPAO MOUA ນຶ່ງ ໃນບັນດາ ຜູ້ຮັບຜິດຊອບ ກ່ຽວກັບ ການຈັດການ ໂຮມຊຸມນຸມ ໃນມື້ນີ້ກ່າວຕໍ່ VOA ຜ່ານທາງ ໂທຣະສັບວ່າ ການໂຮມຊຸມນຸມ ຈະເລີ້ມຂຶ້ນ ໃນເວລາ 9ໂມງເຊົ້າ ຕາມເວລາ ທ້ອງຖິ່ນ ທ້າວ XIONG PAO MOUA ກ່າວວ່າ ການໂຮມຊຸມນຸມຈະມີຂຶ້ນ ທີ່ເມືອງ ST PAUL ເມືອງເອກ ຂອງຣັດ ມິນເນໂຊຕ້າ ແລະການເດີນ ຂະບວນຈະເລີ້ມແຕ່ ຖນົນ WESTERN ໄປຕາມ UNIVERSITY AVE ໄປຍັງຕຶກ ຫໍສະພາ ຂອງຣັດ ແລະການເດີນ ຂະບວນ ທີ່ວ່ານີ້ ຈະໃຊ້ເວລາ ປະມານ 45 ນາທີ ແລະຄາດວ່າ ຈະມີຄົນເຂົ້າຮ່ວມ ຫລາຍເຖິງ 5 ພັນຄົນ ທ້າວ XIONG PAO MOUA ກ່າວຕື່ມວ່າການໂຮມຊຸມນຸມ ຢ່າງສັນຕິ ໃນຄັ້ງນີ້ ກໍແມ່ນເພື່ອ ຮ້ອງຂໍ ຄວາມເປັນທັມຄວາມຍຸຕິທັມ ແລະ ການຍົກເລີກ ທຸກຂໍ້ຫາ ໃນທັນທີ ຕໍ່ອະດີດ ນາຍພົນວັງປາວແລະຈຳເລີຍ ຄົນອື່ນໆ ທີ່ໄດ້ຖືກ ກ່າວຫາ ຢ່າງຜິດພາດ ໂດຍຣັຖບານ ສະຫະຣັດທັງນີ້ກໍຍ້ອນ ບໍ່ມີຫລັກຖານ ພຽງພໍ ເພື່ອໃຫ້ການ ສນັບສນຸນຕໍ່ຂໍ້ຫາເຫລົ່ານີ້ ກອງທັບ ສະຫະຣັດ ແລະ ຣັຖບານ ອັຟການິສຖານ ໃຫ້ການ ຢືນຢັນວ່າມີພົລເຮືອນ ຈຳນວນນຶ່ງ ໄດ້ເສັຽຊີວິດ ໃນການໂຈມຕີ ທາງອາກາດ ຂອງສະຫະຣັດ ແລະການສູ້ຣົບ ກ່ຽວຂ້ອງ ໃນມື້ວັນຈັນ ແລະ ວັນອັງຄານ ຜ່ານມາ ໃນຖແລງການຮ່ວມທີ່ນຳອອກ ເຜີຍແຜ່ນັ້ນ ຄະນະສືບສວນ ຂອງສະຫະຣັດ ແລະ ອັຟການິສຖານ ບໍ່ໄດ້ແຈ້ງໃຫ້ຊາບວ່າ ມີພົລເຮືອນ ໃນຈຳນວນ ຫຼາຍປານໃດ ໄດ້ເສັຽຊີວິດ ໃນຄວາມຮຸນແຮງທີ່ແຂວງຟາຣາ ທາງພາກ ຕາເວັນຕົກ ອັຟການິສຖານ ຊຶ່ງພາໃຫ້ ປະຊາຊົນ ໃນເຂດທ້ອງຖິ່ນ ພາກັນປະທ້ວງ ຢ່າງຮຸນແຮງ ຄະນະ ສືບສວນ ເວົ້າວ່າ ບໍ່ສາມາດ ບອກໄດ້ຢ່າງແນ່ນອນວ່າ ໃນຈຳນວນ ພວກທີ່ເສັຽຊີວິດນັ້ນ ແມ່ນໃຜ ເປັນນັກຣົບ ທາລີບານແລະແມ່ນໃຜ ທີ່ບໍ່ແມ່ນນັກຣົບ ທັງນີ້ກໍຍ້ອນ ພວກທີ່ເສັຽຊີວິດ ໄດ້ຖືກນຳໄປຝັງແລ້ວ ກ່ອນທີ່ ຄະນະສືບສວນ ຈະເດີນທາງ ໄປຮອດ ບ່ອນເກີດເຫດ ເຈົ້າໜ້າທີ່ທ້ອງຖິ່ນ ເວົ້າວ່າ ຕົນໄດ້ ສັນນະສູດວ່າມີ 147 ຄົນ ຈາກສອງບ້ານ ໄດ້ເສັຽຊີວິດສ່ວນໃຫຍ່ແລ້ວ ເປັນພົລເຮືອນ ເຈົ້າໜ້າທີ່ ກະຊວງປ້ອງກັນ ປະເທດສະຫະຣັດໄດ້ໂຕ້ແຍ້ງ ການກ່າວອ້າງ ທີ່ວ່ານີ້ ໂດຍເວົ້າວ່າ ມີປະມານ 50 ຄົນໄດ້ເສັຽຊີວິດ ທີ່ເຂດເມືອງ BALA BALUK ສ່ວນໃຫຍ່ແລ້ວ ແມ່ນເປັນພວກ ຫົວຮຸນແຮງ ທະນາຍຄວາມ ຂອງນັກຂ່າວ ອະເມຣິກັນ ເຊື້ອສາຍອີຣ່ານ ນາງROXANA SABERI ທີ່ ຖືກຄຸມຂັງ ຢູ່ໃນເວລານີ້ ກ່າວວ່າ ສານອີຣ່ານ ຈະຮັບຟັງການຂໍອຸທອນ ຕໍ່ໂທດຈຳຄຸກ ຂອງນາງ ໃນວັນອາທິດ ມື້ອື່ນນີ້ ທະນາຍ ABDOLSAMADKHORRAMSHAHI ໄດ້ປະກາດ ໃຫ້ຊາບ ກ່ຽວກັບເຣື່ອງ ດັ່ງກ່າວ ໃນມື້ນີ້ ຍັງບໍ່ທັນເປັນທີ່ ຈະແຈ້ງ ເທື່ອວ່າ ຈະໃຊ້ເວລາ ດົນປານໃດ ທາງສານ ຈຶ່ງຈະອອກ ຄຳພິພາກສາກ່ຽວກັບ ຄະດີ ຂອງນາງ SABERI ທີ່ໄດ້ຖືກ ຕັດສິນໂທດ ຈຳຄຸກເປັນເວລາ 8 ປີໃນເດືອນແລ້ວ ໃນຂໍ້ຫາ ຈາຣະກັມນັ້ນ ຄອບຄົວ ຂອງນາງ ແລະຣັຖບານ ສະຫະຣັດກ່າວວ່າ ຂໍ້ຫາ ຕໍ່ນາງນັ້ນ ແມ່ນບໍ່ມີ ຫລັກຖານ ມາຢັ້ງຢືນ ບິດາ ຂອງນາງSABERI ຄືທ່ານ REZA SABERI ກ່າວວ່າ ນັກຂ່າວ ອິສຣະ ອາຍຸ 32 ປີ ໄດ້ເຊົາອົດອາຫານ ປະທ້ວງ ໃນມື້ ວັນຈັນແລ້ວ ຫຼັງຈາກ ບໍ່ຍອມກິນເຂົ້າ ມາໄດ້ 2 ອາທິດ ອີຣ່ານ ໄດ້ຕຳໜິ ຕິຕຽນ ນາໆຊາດ ທີ່ໄດ້ເຂົ້າໄປ ຍຸ່ງກ່ຽວ ພົວພັນ ກັບຄະດີນີ້ໂດຍເວົ້າວ່າ ຂແນງຕຸລາການ ແມ່ນເປັນ ຂແນງການ ອິສຣະ ແລະ ການແຊກແຊງ ຈາກພາຍນອກແມ່ນຂັດກັບ ຫລັກການ ຂອງນາໆຊາດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ